לוקאס לייבה

לוקאס פציני לייבה (פורטוגזית: Lucas Pezzini-Leiva; נולד ב-9 בינואר 1987 בדוראדוס), הידוע בכינוי לוקאס, הוא כדורגלן עבר ברזילאי המזוהה עם הקבוצות ליברפול ולאציו בהן שיחק. לוקאס החל את הקריירה ב-2005 כקשר התקפי וזכה בליגת המשנה הברזילאית. שנה שלאחר מכן זכה עם המועדון באליפות מחוז ריו דה ז'ניירו. באותה השנה, הפך לשחקן הצעיר ביותר אי פעם שזוכה בתואר כדורגלן השנה בליגת העל הברזילאית, על ידי מגזין פלאסר המקומי. לאחר מכן, לוקאס זכה למחמאות רבות ממאמנים ושחקני כדורגל רבים, כגון זיקו, פלקאו, רומאריו, רוביניו, קאקה וקרלוס טבס. יכולתו בעונת 2006/2007 הובילה להתעניינות רבה ממספר מועדונים מובילים באירופה, כולל הצעות מריאל מדריד, ברצלונה ואינטר. ב-13 במאי 2007 הודיעה ליברפול על החתמתו של לוקאס. ב-26 ביולי 2007 עבר רשמית לליברפול תמורת 5 מיליון יורו. למחרת, ב-27 ביולי, ערך לוקאס את הופעת הבכורה במדי ליברפול נגד פורטסמות' כאשר החליף את מוחמד סיסוקו במחצית. ב-27 בינואר 2008, הבקיע לוקאס את השער הראשון שלו במדי ליברפול לאחר שהבקיע מ-25 מטרים במשחק גביע ה-FA נגד FC Havant & Waterlooville. לוקאס הפך לברזילאי הראשון שכובש במדי ליברפול. ב-17 ביולי 2017, עבר לוקאס ללאציו תמורת 5 מיליון פאונד. בעונתו הראשונה בלאציו, עונת 2017/2018, סיים את העונה עם 50 הופעות בכל המסגרות וזכה בתואר שחקן העונה של המועדון. ב-27 ביוני 2022 חזר לייבה לגרמיו אחרי 15 שנה, בחוזה עד דצמבר 2023. את הופעת הבכורה שלו בנבחרת ברזיל ערך לייבה ב-7 באוקטובר 2006 מול כוויית. ברזיל ניצחה במשחק 4–0, אך הופעתו לא נחשבה כהופעה הראשונה מכיוון שהמשחק לא נחשב למשחק ידידות רשמי על ידי פיפ"א. ב-22 באוגוסט 2007 נכנס כמחליף במשחק ידידות נגד אלג'יריה והייתה זו ההופעה הרשמית הראשונה שלו במדים הלאומיים. לוקאס לייבה הגיע מגרמיו לליברפול כקשר התקפי מרכזי. לעומת זאת, המאמן לשעבר של ליברפול, רפאל בניטס הורה ללייבה לשחק כקשר מרכזי, בעיקר בעקבות עזיבתו של צ'אבי אלונסו לריאל מדריד. כאשר חאבייר מסצ'ראנו עבר לברצלונה, הפך לוקאס לשחק כקשר אחורי תחת רוי הודג'סון ולאחר מכן תחת קני דלגליש. ב-14 במרץ 2011 נעשה לאב כאשר בנו, פדרו, נולד. לוקאס הוא אחיינו של כדורגלן העבר הברזילאי לייביניה, והוא מחזיק גם בדרכון איטלקי. בנוסף לפורטוגזית אותה הוא דובר כשפת אם, לוקאס דובר גם אנגלית, ספרדית ואיטלקית. גרמיו ליגת המשנה הברזילאית: 2004/05 גביע גאוצ'ו הברזילאי: 2006, 2007 ליברפול גביע הליגה האנגלית: 2011/2012 לאציו הסופר קאפ האיטלקי: 2017 ברזיל גביע סדנאי בכדורגל: 2004 קופה אמריקה לנבחרות צעירות: 2007 מדליית ארד אולימפית: 2008 אישיים כדורגלן השנה בליגה הברזילאית: 2006 נבחרת העונה בליגה הברזילאית: 2006 כדורגלן השנה בליברפול: 2010 שחקן העונה בלאציו: 2017/2018, 2018/2019 מדיה וקבצים בנושא לוקאס לייבה בוויקישיתוף לוקאס לייבה, ברשת החברתית אקס (טוויטר) לוקאס לייבה, ברשת החברתית אינסטגרם לוקאס לייבה, באתר Transfermarkt לוקאס לייבה, באתר Soccerway לוקאס לייבה, באתר BDFutbol לוקאס לייבה, באתר WorldFootball.net לוקאס לייבה, באתר National Football Teams לוקאס לייבה, באתר FootballDatabase.eu דף השחקן באתר ליברפול Rafa hails new Leiva-pool arrival - Liverpool FC, web.archive.org, ‏2014-07-29 Liverpool Echo, Lucas: Rafa Benitez blast fired us on, Liverpool Echo, ‏2008-01-28 (באנגלית) Walsh, Kristian (2017-07-16). "The Lucas picture Liverpool fans didn't think they would see". liverpoolecho. נבדק ב-2017-07-17. Kristian Walsh, Lucas named player of the year - with help from Liverpool fans, Liverpool Echo, ‏2018-06-02 (באנגלית) Mavetec Sistemas, Lucas Leiva retorna ao Grêmio como novo reforço para a temporada, Grêmio FBPA (ב־Brazilian Portuguese)